OpenLLM-France/wikimedia huggingface dataset:
# Medalla per la Conquesta de Viena

La Medalla per la Conquesta de Viena (Rus: Медаль «За взятие Вены» - Transliterat: Medal "Za vzyatie Veny") és una medalla de la Guerra Ofensiva de la Gran Guerra Patriòtica, creada el 9 de juny de 1945 per Stalin i atorgada a tots els soldats de l'Exèrcit Roig, Marina, Tropes del Ministeri d'Interior (MVD) i Tropes del Comitè de Seguretat de l'Estat (KGB) que van participar en l'Ofensiva de Viena del 16 de març al 13 d'abril de 1945.
Va ser atorgada sobre unes 277.380 vegades (aproximadament).
Penja a l'esquerra del pit, i se situa després de la Medalla per la Conquesta de Königsberg.
El 19 d'abril de 1945, el General d'Exèrcit Hrulev, ordenà al Comitè Tècnic d'Intendència elaborar els projectes de les medalles per la conquesta i l'alliberament de les ciutats fora dels límits de l'URSS. El 24 d'abril ja es presentaren els primers esbossos, i el 30 s'examinaren uns 116 dibuixos. D'entre els projectes escollits el gravador B. Andrianov va fer proves en metall el 3 de maig. L'autor del projecte definitiu va ser la pintora Zvorykina.
Segons decret de 5 de febrer de 1951, un cop traspassava el posseïdor la família es quedava amb la medalla i el seu certificat.

## Disseny

És una medalla de coure de 32mm d'ample amb la inscripció "ЗА ВЗЯТИЕ ВЕНЫ" (Conquesta de Viena) al mig. A sota hi ha una branca de llorer i a la punta superior hi ha una estrella. Al revers hi ha la inscripció 13 АПРЕЛЯ 1945 (13 d'abril de 1945, data del final del combat) sota una estrella de 5 puntes.
Es suspèn sobre un galó pentagonal de 32mm d'ample blau cel amb una franja blau fosc al mig, totes de la mateixa mida.

## Vegeu també

* Medalla per la Conquesta de Berlín
* Medalla per la Conquesta de Budapest
* Medalla per la Conquesta de Königsberg
* Medalla de la victòria sobre Alemanya en la Gran Guerra Patriòtica 1941-1945
# Iéskino

Iéskino (en rus: Ескино) és un poble de l'óblast de Vladímir, a Rússia, segons el cens del 2010 tenia 9 habitants. Pertany al districte municipal de Gorokhovets.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26.
# Garrius

Garrius és un poble del terme comunal de Salses, a la comarca del Rosselló, de la Catalunya del Nord.
Està situat a llevant de la vila de Salses, a la riba meridional de l'Estany de Salses. Està format, actualment, per mitja dotzena de cases agrupades, alguna d'elles deshabitada, i l'església, antigament parroquial, de Santa Cecília de Garrius.
A finals de l'edat moderna arribà a tenir comuna pròpia, però a causa de la seva poca població, entre 1790 i 1794 restà annexada a Salses.

## Bibliografia

* Becat, Joan. «139 - Salses». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Salses». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ Garrius en els ortofotomapes de l'IGN
# Jean Thiebaut

Jean Chrysostome Thiebaut (Marsella - Montevideo, 22 de març de 1851) va ser l'organitzador de la Legió Francesa de Montevideo, fundada per Auguste Dagrumet durant el setge de Montevideo, a la Guerra Gran (1839-1851).

## Referències

* ↑ La Legión Francesa de Montevideo (castellà)
# Lamine Diatta

Lamine Diatta (Dakar, 2 de juliol de 1975) és un exfutbolista senegalès de la dècada de 2000.
Fou internacional amb la selecció de futbol del Senegal amb la qual participà en la Copa del Món de futbol de 2002.
Pel que fa a clubs, destacà a Stade Rennais, Olympique de Lió i Beşiktaş JK.

## Referències

* ↑ «Diatta and Besiktas part company». BBC Sport, 02-01-2008.
* ↑ Mamrud, Robert. «Lamine Diatta - International Appearances». Rec.Sport.Soccer Statistics Foundation, 22-01-2015.
* ↑ Traynor, Mikey. «The Superb Senegal Squad From The 2002 World Cup - Where Are They Now?». Balls, 23-07-2015. [Consulta: 20 juny 2018].
* ↑ «Magpies seal Diatta deal». Sky Sports, 07-03-2008 [Consulta: 7 març 2008].
* ↑ Perfil a hugmansfootballers.com
# Minador

«Minador» té aquests significats:
* Minador (vaixell)
* Minador (feina)
* Minador (larva)
* Minador (soldat)
* Minador (vehicle)
Viccionari
# Gemma Gibbons

Gemma Jeanette Gibbons (Greenwich, 6 de gener de 1987) és una esportista britànica que competeix en judo. Està casada amb el també judoca Euan Burton.
Va participar en els Jocs Olímpics de Londres 2012, obtenint una medalla de plata en la categoria de –78 kg.

## Palmarès internacional

Jocs Olímpics :
| Any | Lloc | Medalla | Categoria |
| 2012 | Londres ( Regne Unit) | 2 | –78 kg |

## Referències

* ↑ «Gemma Gibbons» Arxivat 2012-09-22 a Wayback Machine. en Sports-reference.com (SR/Olympic Sports) (anglès)
* ↑ «Gemma Gibbons» en Judoinside.com (anglès)

## Enllaços externs

* 2012 Olympic −78 kg gold medal match: Kayla Harrison (United States) vs. Gemma Gibbons (United Kingdom) (International Olympic Committee on YouTube)
# Guitarra solista

El terme guitarra solista ("Lead Guitar", en anglès), és l'equivalent en català a la "primera guitarra", dins d'una banda, ja sigui de rock o de qualsevol altre estil musical. La guitarra solista (a vegades anomenada guitarra líder) és la que executa els solos quan un tema ho requereix. De la mateixa manera, guitarra rítmica (Rhythm Guitar, en anglès) equival a la "segona guitarra".
En l'actualitat, la distinció entre guitarra rítmica i guitarra solista ha perdut tota la seva importància, ja que en un grup hi ha més d'una guitarra, i és normal que es reparteixin entre ells la feina. En grups com The Rolling Stones no hi ha un guitarra solista sinó dues guitarres rítmiques, "guitarristes de riffs", que es reparteixen les intervencions segons el tema ho requereixi. En el cas dels Rolling Stones, Keith Richards ha declarat en innombrables entrevistes que practica "the ancient art of weaving". La traducció literal és "l'antic art de teixir". Keith es refereix a l'alternança de les dues guitarres com si fossin les dues agulles que van fent un teixit de manera alterna. El seu col·lega als Stones des de l'any 1975, Ron Wood, és el còmplice perfecte per aquesta manera de tocar.

## Referències

* ↑ Chappell, John; Phillips, Mark; etal. Guitar All-in-One For Dummies. For Dummies, 2009, p. 191–193. ISBN 978-0-470-48133-2.
* ↑ «Guitar Weaving: Keith & Brian Jones... how would u describe it ?» (en anglès). [Consulta: 11 abril 2018].
# Martín José Escudero Sirerol

Martín José Escudero Sirerol (Maó, Menorca, 1942) és un economista i polític menorquí, senador en la IV legislatura.
Llicenciat en Ciències Polítiques i Econòmiques, especialitat en Economia d'Empreses. Ha estat Professor numerari de Tecnologia Administrativa d'Instituts de Formació Professional i professor de Teoria Econòmica en la UNED. A les eleccions generals espanyoles de 1989 i 1993 fou senador per Menorca pel Partit Popular, partit del que ha estat portaveu a Maó.

## Referències

* ↑ Memòria de la UNED, curs 2011-2012
* ↑ Fitxa del Senat
* ↑ El PP Mahón reconoce la trayectoria de Presidentes Locales y Portavoces, 2011
# Iélizovo

Iélizovo (en rus: Елизово) és una ciutat del krai de Kamtxatka, a Rússia, que el 2021 tenia 36.240 habitants.

## Referències

* ↑ «Административно-территориальное деление, площадь и население Камчатского края». Arxivat de l'original el 2020-01-20. [Consulta: 29 desembre 2017].
# GR 33

El GR 33 és un Sender de gran recorregut, anomenat Sender de la Lluna plena que parteix de la plaça de Sant Roc de Castelló fins a l'ermitori de Sant Joan de Penyagolosa. Com a sender de gran recorregut està abalisat amb senyals roigs i blancs. Passa per Castelló de la Plana (plaça Sant Roc), Pedrera La Torreta, Sant Vicent de Borriol, Pedra Serra Borriol, pou del Mollet, bassa de les Oronetes, rambla de la Vídua, Les Useres, pou del Mas d'Avall, Sant Miquel de les Torroselles, Peiró Xodos, la Banyadera i Sant Joan de Penyagolosa.

## Bibliografia

* S.G.R. 33. Castelló de la Plana-Sant Joan de Penyagolosa. Sender de la Lluna Plena. Castelló: Diputació, 2000, pp. 90-91. ISBN 84-89944-61-X.

## Enllaços externs

* Sender de la Lluna plena Arxivat 2010-01-06 a Wayback Machine.
# Invasió de Britània per Juli Cèsar

«Invasió de Britànnia per Juli Cèsar» té aquests significats:
* Invasió de Britànnia per Juli Cèsar (55 aC), primera de les invasions de Cèsar durant la Guerra de les Gàl·lies
* Invasió de Britànnia per Juli Cèsar (54 aC), segona de les invasions de Cèsar durant la Guerra de les Gàl·lies
# La reina anónima

La reina anónima és una pel·lícula espanyola del 1992 dirigida per Gonzalo Suárez, qui també és autor del guió, i protagonitzada per Carmen Maura. Intenta sense gaire èxit convertir un malson en una comèdia. Va participar en el Festival Internacional de Cinema de Sant Sebastià de 1992 i fou candidata al Goya al millor disseny de vestuari.

## Argument

Una desconeguda que afirma ser la veïna de sota truca a la porta d'Ana Luz, una mestressa de casa. Aquesta visita desencadena una sèrie de situacions estranyes i meravelloses que posaran a prova el valor d'Ana Luz i els seus poders ocults. La pel·lícula manté certa fascinació perquè barreja algunes de les obsessions recurrents del director amb una estructura una mica esbojarrada.

## Repartiment

* Carmen Maura - Ana Luz
* Marisa Paredes - Desconeguda
* Juanjo Puigcorbé - Marit
* Jesús Bonilla - Pintor
* Cristina Marcos - Amant
* Kiti Mánver - Professora

## Referències

* ↑ Gonzalo Suárez no logra en 'La reina anónima' convertir una pesadilla en comedia, El País, 22 de setembre de 1992
* ↑ La reina anónima, al web dels Premis Goya
* ↑ La reina anónima, Fotogramas

## Enllaços externs

* La reina anónima a Historia de nuestro cine, rtve.es
# Mina marina

Una mina marina és un artefacte explosiu destinat a danyar l'enemic, en aquest cas emprat en un entorn aquàtic i que s'activa en passar un vaixell suposadament enemic. És una arma normalment cega, és a dir, que no distingeix entre amics, enemics i neutrals, de manera que el seu ús implica riscos. Se sol utilitzar per dificultar el pas i danyar unitats enemigues per una zona determinada (compartint el mateix principi de funcionament que les mines terrestres).

## Història

El nom prové de les antigues mines de principis de l'edat moderna, que eren galeries subterrànies que es feien sota les fortificacions enemigues, posant al final d'aquests túnels una càrrega explosiva per enderrocar els murs de la fortalesa. Al segle xix, les mines marines eren anomenades torpedes fixes. La primera operació amb èxit es va dur a terme enfonsant l'USS Cairo durant la Guerra de Secessió.

## Tipus i funcionament

Existeixen diversos tipus de mines marines, ja que aquestes han evolucionat molt dels seus inicis. Algunes requereixen estar molt properes a un objectiu per explotar, mentre que d'altres compten amb un torpede al seu interior que es dispara contra l'enemic.
El sistema per desencadenar l'explosió pot ser molt variat, des de sistemes manuals o de pressió fins a sistemes electrònics complexos (acústics, magnètics, etc.).

## Vegeu també

* Dragamines
* Torpede

## Referències

* ↑ «Mina». Diccionari de la llengua catalana de l'IEC. Institut d'Estudis Catalans.

## Enllaços externs

* Detalls tècnics de les mines marines alemanyes de la Segona Guerra Mundial Arxivat 2011-10-04 a Wayback Machine.
* Desenvolupament de la guerra amb mines marines
# Gardner (talukdar)

Gardner fou una nissaga talukdar d'Oudh a l'Índia. Els talukdars Gardner, d'origen britànic, van rebre el govern d'una taluka a la regió d'Oudh.

## Llista de talukdars

* Tinent coronel William Gardner, + 14 d'agost de 1762
* Alan Gardner, primer baró Gardner d'Uttoxeter, + 1 de gener de 1809
* Alan Hyde Gardner, segon baró Gardner d'Uttoxeter, + 1812.
* Alan Legge Gardner, tercer baró Gardner d'Uttoxeter, + 2 de novembre de 1883
* Alan Hyde Gardner, quart baró Gardner + 9 de juliol de 1899
* Alan Legge Gardner, cinquè baró Gardner
* Alan William Gardner, sisè baró Gardner
* Julian James Gardner, setè baró Gardner

## Referències

* Genealogia per H. Soszynski
# Gubaidulla Khan

Gubaidulla Khan fou kan de l'Horda Mitjana Kazakh.
Es va proclamar el 1821 en contra de Sergazy Khan. El 1824 els russos van decidir suprimir el càrrec de kan que si bé després fou restablert per un rebel temporalment (1841-1847), ja no va tornar a existir legalment.

## Referències

* Gavin Hambly, Asia Central, Mexico i Madrid, 1972.
# Menteşe

Menteşe fou el fundador i epònim del beilicat de Mendeixia.
Es sospita que era fill de l'amir al-sawahil Hadjdji Baha al-Din (Haci Baha al-Din) citat en algunes fonts com Bahadir, destacat amir seljúcida, però en una inscripció d'un net, Ahmet Ğazi, dona al seu pare el nom de Eblistan i al seu avi el de Kari Beg o Kara Beg. La regió l'haurien rebut en feu (ikta) del sultà de Rum. Va arribar a la zona del golf de Makri (moderna Fethiye) per mar i va dominar la zona costanera vers el 1261. El 1278 l'emperador romà d'Orient Miquel VIII va enviar un exèrcit manat pel seu fill Andrònic que va fortificar Tralles (més tard Aydın) però Menteşe se'n va apoderar igualment junt amb Nyssa, vers el 1282. Una moneda datada el 1291, trobada a Milas, permet suposar que els menteşeoğulları havien acceptat inicialment la protecció del sultanat seljúcida de Rum però aquesta hauria estat cada cop més nominal. En aquesta data ja l'havia succeït el seu fill Menteşeli Masud.

## Referències

* Enciclopedia de l'Islam, VI, 1010
# Jasenov (Košice)

* No s'ha de confondre amb Jasenov (Prešov).
Jasenov és un poble i municipi d'Eslovàquia. Es troba a la regió de Košice, a l'est del país. La primera referència escrita de la vila data del 1279.
# Johannes Rebmann

Johannes Rebmann (16 de gener de 1820 - 4 d'octubre de 1876) va ser un missioner alemany i explorador d'Àfrica del segle xix. Va ser el primer europeu a accedir, juntament amb Johann Ludwig Krapf, a l'interior de l'Àfrica des de la costa de l'oceà Índic, descobrint els cims nevats de les muntanyes Kilimanjaro i Kenya.

## Biografia

Rebmann va néixer en una família de grangers i viticultors el 16 de gener de 1820 a Gerlingen, (Baden-Württemberg, Alemanya), en aquells dies un petit poble d'uns 1500 habitants, sentint des de molt jove la vocació d'esdevenir predicador. Més tard va triar ser missioner, estudiant al seminari de Basilea, Suïssa.
Juntament amb el també missioner, Johann Ludwig Krapf, va arribar a l'Àfrica oriental el 1846 i van començar el seu treball missional entre les tribus costaneres.

## Referències

* ↑ «Johannes Rebmann». Encyclopædia Britannica [Consulta: 12 febrer 2010].
# L'Olleret

L'Olleret és una masia a cavall entre el terme municipal de Castellterçol, al Moianès i Granera a prop del límit amb Monistrol de Calders. És una de les cases més antigues del terme, avui gairebé enrunada. El sostre s'ha ensorrat, així com totes les parets interiors. La vegetació, a poc a poc, ha anat ocupant tot el seu entorn, el que fa més difícil localitzar-la.
Està situada a l'extrem occidental de Castellterçol, en terres de l'antiga parròquia de Sant Llogari de Castellet. És a prop i a ponent de Vila-rúbia.

## Referències

* ↑ «L'Olleret». Ajuntament de Granera. [Consulta: 11 setembre 2017].
* ↑ «L'Olleret en el seu entorn». Institut Cartogràfic de Catalunya].
# Gent de Polop

Gent de Polop (GdP) és un partit polític valencià d'àmbit local en la localitat de Polop, a la Marina Baixa.
Va ser fundat pel seu actual cap, José Berenguer, l'1 d'abril de l'any 2003 (segons la seva Acta Fundacional). Des de la seva fundació, s'ha presentat a tots els comicis que han tingut lloc a Polop a nivell local.
Es va presentar per primera vegada a unes eleccions en les eleccions municipals de 2003. Va aconseguir 223 vots i 2 regidors en la Corporació Municipal (José Berenguer i Maria José Fuster). El Partit Popular va aconseguir la majoria absoluta (6 regidors) i el PSPV-PSOE va obtenir 3.
Va repetir candidatura en les Eleccions Municipals de 2007. En aquests comicis va obtenir 427 vots i 3 regidors (un més que en 2003) en la Corporació Municipal (José Berenguer, Mª José Fuster i José Oscar Ripoll). El Partit Popular va obtenir 6 regidors (els mateixos que en 2003) i el PSPV-PSOE 2 regidors (un menys que en 2003).

## Enllaços externs

* Web del GdP
# Gubern (motocicleta)

Gubern, de vegades escrit Gobern, fou una marca catalana de motocicletes fabricades a Barcelona. De fet, l'empresa en produí només una unitat, l'any 1955, ja que per culpa de problemes administratius no en pogué endegar la fabricació en sèrie.

## Referències

* 1 2 Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 310. ISBN 84-920886-5-6.
* ↑ Orengo, Joan Carles; Herreros, Francisco. «Gobern». A: Soler, Cristina (coord.). La moto catalana. 1905-2010, Història d'una indústria capdavantera (Guia de l'exposició del Museu de la Moto de Barcelona). Bassella: Fundació Museu de la Moto Mario Soler, agost 2011, p. 31. D.L. B 29846-2011.
# María Luisa Palop

María Luisa Palop (Benissa, 1900 - 1973) va ser una pintora valenciana.
Es va sentir atreta pel paisatge mediterrani i de la comarca de la Marina, reproduint amb tècnica impressionista el penyal d'Ifac i la muntanyes de la serra d'Aitana i Puig Campana i paisatges i escenes tradicionals. En la seua obra hi ha influències de l'impressionisme local amb el esquematisme i la simplicitat del modernisme.
María Luisa va estudiar en la Reial Acadèmia de Belles Arts de Sant Carles de València als anys 20. Deixebla del pintor Ramon Stolz participà en diverses exposicions col·lectives del Cercle de Belles arts i la Sala Blava. En 1926 va obtenir un premi extraordinari a l'Exposició del Cercle de Belles Arts per un tapís pintat, còpia d'una Madonna de Rafael. L'any 1932 va presentar l'obra Flores y frutas a l'Exposición Nacional de Bellas Artes de Madrid i el 1933 va formar part de la I Exposició d'artistes valencians reunits que es va fer a les Galeries Empòrium de Barcelona. El 1934 va presentar l'obra Cactus en l'Exposició Nacional de Belles Arts, que va il·lustrar el catàleg del certamen. Hi va participar de nou en la primera edició després de la Guerra Civil, l'any 1941, amb una natura morta de flors i fruites, junt amb altres pintores com Julia Minguillon (que va obtenir la primera medalla), Marisa Roesset (medalla de segona classe), María Revenga, María del Carmen Corredoyra, Carlota Fereal i Rosario de Velasco. El 1945 participa en l'exposició organitzada per Lo Rat Penat, Pintores Valencianes.
Actualment, moltes de les seues obres pertanyen a col·leccions privades i museus en diversos països del món.

## Referències

* 1 2 3 4 1955-, Ibiza i Osca, Vicent,. Dona i art a Espanya : diccionari d'artistes d'abans de 1936. Institució Alfons el Magnànim, Diputació de València, 2006. ISBN 847822484X. OCLC 212432429 [Consulta: 17 novembre 2018].
* ↑ «El Poble : diari republicà de València - 30/05/1926, p. 2 - Al cercle de Belles Arts».
* ↑ Catálogo oficial de la Exposición Nacional de Bellas Artes de 1932 (en castellà). Exposición de Bellas Artes e Industrias Artísticas. Madrid: Blass, 1932, p. 17, cat. 86.
* ↑ Repertori de catàlegs d'exposicions col·lectives d'art a Catalunya (fins a l'any 1938). Institut d'Estudis Catalans, Memòries de la Secció Històrico-Arqueològica, LIX, 2002, p. 226, cat. 770. ISBN 84-7283-661-4.
* ↑ Catálogo oficial de la Exposición Nacional de Bellas Artes de 1941. Madrid: Ministerio de Educación Nacional, Dirección General de Bellas Artes, 1941, p. 35, cat. 213.
* ↑ Muñoz López, Pilar «La imagen de la mujer en la pintura realizada por mujeres durante el régimen de Franco». Representación, Construcción e Interpretación de La Imagen Visual de las Mujeres, 2002, p. 484.
# Jasem Yaqoub Al-Besara

Jasem Yaqoub Al-Besara (Al-Kuwait, 25 d'octubre de 1953) és un exfutbolista kuwaitià de les dècades de 1970 i 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Al-Qadisiya SC.

## Referències

* ↑ Jassim Yacoub Sultan Al-Besara - Goals in International Matches
* ↑ «Jasem Sultan Biography and Statistics». Sports Reference. Arxivat de l'original el 27 gener 2012. [Consulta: 13 agost 2009].
* ↑ Jasem Sultan Fitxa i estadístiques a la FIFA
* ↑ 1982 FIFA World Cup Spain Arxivat 2011-10-07 a Wayback Machine.
* ↑ Jasem Yaqoub Al-Besara a National-Football-Teams.com (anglès)
# Garra longipinnis

Garra longipinnis és una espècie de peix cipriniforme de la família dels ciprínids que es troba a Oman.

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges . i-vii + 1-405.
* ↑ BioLib
* ↑ FishBase (anglès)

## Bibliografia

* Baillie, J. i B. Groombridge (eds.), 1996. 1996 IUCN red list of threatened animals. UICN, Gland, Suïssa. 378 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Johannes Placentius

Johannes Placentius (Sint-Truiden, c. 1500 - c. 1548 $^{(Gregorià)}$), també anomenat Petrus Placentius, fou un frare dominic i poeta alemany. Escrigué diverses obres de teologia i llibres sobre història de Tongeren, Maastricht i Lieja, així com poemes en llatí i en grec antic.
Placentius és l'autor d'un poema en forma de tautograma de 253 versos hexàmetres en llatí, Pugna porcorum, publicat el 1546 sota el pseudònim de Publius Porcius.

## Referències

* ↑ Pugna Porcorum illustrations — Porkopolis Art Museum
* ↑ «Encyclopédie ou Dictionnaire raisonné des sciences, des arts et des métiers». Arxivat de l'original el 2016-03-03. [Consulta: 17 gener 2019].
# Laconis lliures

La lliga dels laconis lliures o eleuterolaconis (en grec antic: Ἐλευθεροκάκωνες, llatí: Eleutherolacones) fou una unió de poblacions del Peloponnès creada pels romans amb les ciutats lacònies aliades i alliberades del domini d'Esparta al segle ii aC.
El darrer tirà d'Esparta, Nabis, es va veure obligat per Tit Quinti Flaminí a lliurar Gitíon i altres ciutats de la costa que havien ajudat als romans, i que van ser alliberades del poder lacedemoni i posades sota protecció de la Lliga Aquea l'any 195 aC. Anys després, el 146 aC, els romans van conquerir Grècia, i Esparta va ser incorporada a la sobirania romana com la resta d'estats grecs. Les ciutats dels laconis lliures romangueren independents d'Esparta i formaren una lliga (koinon).
Els laconis lliures governaven individualment les ciutats com a aliats de Roma, i les ciutats estaven confederades entre elles pels afers comuns. El cap de la lliga rebia el nom de strategós, auxiliat per un intendent (ταμίας). El segle ii, hi pertanyien 18 ciutats, però anteriorment havien estat 24, de manera que n'hi havia sis que havien tornat a caure sota el domini espartà (supeditat, naturalment, al poder romà). Aquestes ciutats eren Gerènia, Leuctra, Tàlames, Ètil, Pírric, Cenèpolis, Teutrone, Las, Gitíon, Ègies, Àcries, Asopos, Boees, Epidaure Limera, Zàrax, Pràsies, Gerontres i Màrios.

## Referències

* ↑ Segons el Diccionari Grec-Català.
* ↑ Pàmias i Massana, Jordi (edició i traducció). Ferecides d'Atenes. Històries. Vol. II: fragments 81-180A. Fundació Bernat Metge, p. 110 (fragment 168, nota 460).
* ↑ Smith, William (ed.). «Laconia». Dictionary of Greek and Roman Geography (1854). [Consulta: 22 maig 2023].
* ↑ Brandis, Karl Georg. «Eleutherolakones». A: Realencyclopädie der classischen Altertumswissenschaft.
* ↑ Pausànias, Descripció de Grècia, III, 21.7.